સવારે થયેલી આ ચર્ચા અને તેના અનુસંધાને ઘરે આવીને થોડી વાર વિચારીને પછી મારી પ્રિય ૮૫૦૦ પુસ્તકની લાઈબ્રેરીમાંથી મેં ઉપર દર્શાવેલું પુસ્તકમાંથી કેટલીક વસ્તુ આજે બ્લોગ ઉપર મુકવા નિર્ણય કર્યો. હવે હું આ પુસ્તકની વાત કરીશ. આ પુસ્તકમાં માઈકલ વોત્કીન્સે એ સલાહ અને સૂચનો આપેલા છે કે તમારે જો આગળ કેરિયરમાં વધવું હોય તો શું કરવું, કેવી રીતે કરવું અને ક્યારે કરવું. આ ત્રણ મુદ્દાઓ ઉપર ખાસ ધ્યાન કેન્દ્રિત કરવા કહ્યું છે. તમને મળેલા અથવા ભવિષ્યમાં મળવાના નવા કાર્યભારમાં કઈ રીતે તમારી પ્રતિભાને અને યોગ્યતાને બતાવીને તમારી જાતને આગળ મુકશો. મહત્વલક્ષી વિચારો અને ભવિષ્યની તમામ બાબતોને ધ્યાનમાં રાખીને તમે કેવું નક્કર પગલું ભરશો. એમના અમુક સૂચનો મેં નીચે દર્શાવેલા છે જે આપ સૌને ઉપયોગી થશે તેવી અપેક્ષા રાખું છું.